
NUOTOLINIO VALDYMO RATINĖS PLATFORMOS 
TECHNINĖ SPECIFIKACIJA

Pirkimo objektas – nuotolinio valdymo ratinė platforma (BVPŽ KODAS – 3882000-9).

Pirkimo objekto apibūdinimas. Nuotolinio valdymo ratinė platforma (toliau – UGV) – tai savaeigė, nuotoliniu būdu valdoma, elektros varikliais varoma platforma, skirta krovinių ir (ar) sužeistųjų transportavimui lauko sąlygomis.
UGV turi būti valdoma vieno operatoriaus.
Krovinio gabenimo pajėgumas – nuo 180 kg iki 200 kg ar daugiau.

Bendrieji reikalavimai
1. UGV turi būti: naujas, serijinės gamybos, nenaudotas, ne ekspozicinis, neperdirbtas (angl. refurbished) gaminys, ne prototipas.
1. Tiekėjas turi patvirtinti, kad įranga nėra nutraukiamos gamybos (pvz., angl. End of life time ar Discontinued) ir bus užtikrintas atsarginių dalių tiekimas.
1. UGV konstrukcija turi būti pritaikyta darbui: lauko sąlygomis (lietus, dulkės, purvas), nelygiu reljefu (miško keliai, žvyrkeliai, bekele).
1. Apsaugos klasė – ne žemesnė kaip IP65 pagal IEC60529 arba lygiavertė.
1. UGV platforma turi turėti ertmes krovinio diržams tvirtinti.
1. Darbinės temperatūros intervalas:  nuo -20℃ iki +50℃.
Funkciniai reikalavimai
1. UGV turi būti pritaikyta: krovinių transportavimui, sužeistųjų transportavimui (su papildoma įranga).
1. Platforma turi turėti tvirtinimo taškus (diržams ar analogiškiems sprendimams), leisti tvirtinti krovinį, kurio matmenys apie 1200 x 800 mm (±10%).
1. UGV turi būti pajėgi: judėti asfaltu, žvyrkeliais ir bekele, įvažiuoti ir išvažiuoti iš transporto priemonės naudojant rampą.
1. UGV turi turėti: vaizdo kamerą (rezoliucija ne mažesnė kaip 1920x1080), galimybę nustatyti savo buvimo vietą (GPS arba lygiavertė sistema).
1. Nuotolinis valdymas ir ryšio protokolai: veikimo trukmė ne mažesnė kaip 4 val. Ryšio technologija: UGV turi turėti nuotolinio valdymo būdus: 4G/5G/Wi-Fi. UGV turi galimybę integruoti šias ryšio valdymo technologijas: RF (angl. radiolink), „Starlink“ bei valdymą šviesolaidiniu / optiniu kabeliu.
1. UGV turi turėti funkciją „sek paskui mane“, t. y. nustatymą autonominiam važiavimui paskui priekyje judantį žmogų.
Techniniai reikalavimai
1. Važiuoklė: UGV turi turėti atskirai sumontuotus, nevairuojamus, 4 elektros varikliais varomus ratus, ratų diametras – ne mažesnis kaip 300 mm.
1. Pagrindiniai matmenys (orientaciniai): ilgis apie 1200 mm (±10 %), plotis apie 800 mm (±10 %), aukštis apie 450 mm (±15 %).
1. Prošvaisa: ne mažesnė kaip 110 mm.
1. Svoris: ne didesnis kaip 125 kg su viena baterija.
1. Greitis: ne mažesnis kaip 12 km/h.
1. Varikliai: suminė galia ne mažesnė kaip 3,4 kW arba lygiavertis traukos pajėgumas.
Energijos sistema
1. Baterija: Li-ION arba lygiavertė.
1. Veikimo trukmė: UGV turi gebėti transportuoti ≥200 kg krovinį ne trumpiau kaip 15–20 km mišraus reljefo sąlygomis, darbinės temperatūros diapazone.
1. Įkrovimas: pilnas įkrovimas ≤2 val. (su pateiktu įkrovikliu).
Patikimumas ir atsparumas
1. Konstrukcija turi užtikrinti atsparumą vibracijai ir atsparumą smūgiams eksploatacijos metu.
1. UGV turi išlaikyti funkcionalumą iš ne mažesnio kaip 0,5 m aukščio arba lygiaverčio mechaninio poveikio.
Komplektacija
1. UGV komplektą sudaro: 
23. UGV – 1 vnt.;
23. baterijos – ne mažiau kaip 2 vnt.;
23. įkroviklis – 1 vnt.;
23. valdymo pultas – 1 vnt.;
23. naudojimo instrukcija lietuvių kalba – 1 vnt.;
23. atsarginių dalių sąrašas – 1 vnt.
Priedai ir atsarginės dalys
1. Gamintojas turi užtikrinti galimybę įsigyti:
24. medicininius neštuvus (atitinkančius NATO STANAG 2040 arba lygiavertį standartą);
24. krovinio platformos priedus;
24. papildomas baterijas;
24. atsarginius ratus ir padangas;
24. optinio kabelio sprendimus (jei taikoma).
1. UGV eksploatacinės medžiagos (padangos, ratai, guoliai ir t. t.) turi būti laisvai prieinamos įsigyti laisvoje rinkoje, o gamintojas turi prie UGV pateikti šių dalių sąrašą, pavadinimus, prekių užsakymo kodus, t. y. visą informaciją, kurios reikia šioms atsarginėms dalims savarankiškai įsigyti.
Logistika
1. UGV turi tilpti į transporto priemonę, kurios krovinių skyrius: 
26. ilgis ≤ 1520 mm;
26. plotis ≤1500 mm.
Garantija ir aptarnavimas
1. Garantija ne trumpesnė kaip 24 mėn.
1. Gedimo atveju tiekėjas privalo pašalinti trūkumus arba pakeisti įrangą.
1. Tiekėjas garantuoja, kad sistema atitinka deklaruojamus techninius ir eksploatacinius parametrus. Jei garantiniu laikotarpiu sistema neveikia tomis sąlygomis, kuriomis deklaruojamas atsparumas ir pajėgumas, laikoma, kad sistema neatitinka reikalavimų, ir tiekėjas privalo savo sąskaita pašalinti trūkumus  arba pakeisti įrangą.
Mokymai
1. Tiekėjas privalo organizuoti mokymus ne mažiau kaip 5 naudotojams pirkėjo nurodytoje teritorijoje ir (ar) patalpose.
Patikimumo ir saugumo reikalavimai
1. Prekių tiekėjas, jo subtiekėjas, ūkio subjektas, kurio pajėgumais yra remiamasi, ar gamintojas bei juos kontroliuojantis asmuo negali būti registruoti šalyje (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis tos šalies pilietybę), kuri yra įtraukta į Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ patvirtintą Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąrašą.

